Съобщение за инвестиционно предложение за Подробен устройствен план – План за застрояване за поземлен имот с идентификатор 63427.72.68 по кадастралната карта и кадастралните регистри на гр. Русе, с цел създаване на устройствена основа за отреждане на терена като зона с разновидност „За техническа инфраструктура – фотоволтаичен парк“ и изграждане на фотоволтаична електроцентрала  
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

            Внесеното от възложителя „ИРИС“ АД инвестиционно предложение за Подробен устройствен план – План за застрояване за поземлен имот с идентификатор 63427.72.68 по кадастралната карта и кадастралните регистри на гр. Русе, с цел създаване на устройствена основа за отреждане на терена като зона с разновидност „За техническа инфраструктура – фотоволтаичен парк“ и изграждане на фотоволтаична електроцентрала, попада в обхвата на т. 3, буква „а” –  Енергийно стопанство - промишлени инсталации за производство на електроенергия, пара и топла вода (невключени в приложение № 1) от Приложение 2 към чл. 93, ал. 1, т. 1 и т. 2 от Закона за опазване на околната среда и на основание чл. 93, ал. 1, т. 1 от Закона подлежи на процедура за преценяване необходимостта от извършване на ОВОС. 
Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с Изх. № АО-3504-(2)-28.07.2022 г. Копие на писмото е изпратено до община Русе. 
